Lieke Martens

Lieke Martens (g. 1992 m. gruodžio 16 d.) – Nyderlandų futbolininkė, galinti žaisti saugės, vingerės ir krašto puolėjos pozicijose. 

Nuo 2011 m. rungtyniavo Nyderlandų nacionalinėje moterų futbolo rinktinėje. 2017 m. pripažinta UEFA ir FIFA Metų moterų žaidėja.

 Klubinė karjera 

Lieke Martens profesionali futbolininkės karjera prasidėjo 2009–2010 m. sezone, kuomet ji atstovavo „Heerenveen“ klubo moterų komandai. 2010–2011 m. rungtyniavo „VVV-Venlo“ klube. 

Nuo 2011 m. žaidė užsienio klubuose:  Lježo „Standart“ (Belgija), „2001 Duisburg“ (Vokietija), „Kopparbergs/Göteborg“ (Švedija) ir „Rosengård“ (Švedija).

2017 m. birželį pasirašė kontraktą su FC „Barcelona“https://www.fcbarcelona.com/en/football/womens-football/news/752295/lieke-martens-fourth-signing-for-201718-for-barca-women. Žaisdama „Barcelonoje“ iškovojo kelialapį į 2019 m. gegužės 15 d. Budapešte vykusį UEFA Čempionių lygos finalą, kuriame Katalonijos klubas nusileido rezultatu 1:4 Liono „Olympique“ https://www.uefa.com/womenschampionsleague/match/2025485--lyon-vs-barcelona/.

Atstovaudama „Barcelona“ komandai, Lieke Martens 2017 m. lapkričio 8 d. Šiaulių m. sav. centriniame stadione žaidė prieš Lietuvos čempiones „Gintrą-Universitetą“ ir prie savo komandos pergalės 6:0 prisidėjo 2 rezultatyviais perdavimais.https://www.uefa.com/womenschampionsleague/match/2023281--gintra-vs-barcelona//.

 Pasirodymai rinktinėje 

Lieke Martens pelnė 4 įvarčius, atstovaudama Nyderlandų merginų U-19 rinktinei 2010 m. UEFA Europos merginų čempionate Šiaurės Makedonijoje ir pasidalino rezultatyviausios žaidėjos prizu su vokiete Turid Knaak. Jos debiutas nacionalinėje rinktinėje įvyko 2011 m. rugpjūčio 23 d. rungtynėse prieš Kiniją.https://web.archive.org/web/20110909034332/http://www.vrouwenvoetbalnederland.nl/joomla/index.php?option=com_content&task=view&id=7130&Itemid=1%2F

Saugė buvo pakviesta į Nyderlandų rinktinės sudėtį 2013 m. Europos moterų futbolo čempionate Švedijoje, kuriame olandės užėmė 4 vietą B grupėje. Lieke Martens įėjo į istoriją pelnydama pirmąjį Nyderlandų įvartį 2015 m. Pasaulio moterų futbolo čempionate į Naujosios Zelandijos rinktinės vartus. Kanadoje vykusiame čempionate olandės neįveikė aštuntfinalio barjero.

Didžiulį futbolo auditorijos dėmesį žaidėja pelnė 2017 metais, kuomet Nyderlanduose vyko 2017 m. Europos moterų futbolo čempionatas. Lieke Martens šiose varžybose įmušė 3 įvarčius ir savo produktyviu žaidimu atakose svariai prisidėjo prie olandžių triumfo. Jos individualus indėlis buvo įvertintas Geriausios čempionato žaidėjos prizu, įtraukimu į simbolinį turnyro vienuoliktuką bei „bronzinio batelio“ prizu už rezultatyvumą.https://www.uefa.com/womenseuro/news/023c-0e169fc95c3a-961bb8bc2e14-1000--lieke-martens-named-player-of-the-tournament/?referrer=%2Fwomenseuro%2Fnews%2Fnewsid%3D2490869

Nepaisant kojos piršto traumos, Lieke Martens buvo įtraukta į Nyderlandų rinktinės sudėtį 2019 m. FIFA moterų pasaulio taurės varžybas Prancūzijoje. Saugė turnyre pelnė 2 įvarčius į Japonijos rinktinės vartus aštuntfinalyje. Žaidė 70 minučių finalo rungtynėse Lione, kuriose olandės 0:2 pralaimėjo amerikietėmshttps://resources.fifa.com/image/upload/eng-52-0707-usa-ned-fulltime-pdf-3044630.pdf?cloudid=owdlkbnw1p9sf7wnlhfs .

 Laimėjimai 
 Klubiniai 
 su Standard Liège
 2011 m. BeNe supertaurės laimėtoja
 su FC Rosengård
 2015–2016 m. sezono Švedijos taurės laimėtoja
 2016 m. Švedijos supertaurės laimėtoja
 su FC Barcelona
 2017, 2018, 2019 m. Katalonijos taurės laimėtoja
 2018 m. Karalienės futbolo taurės laimėtoja
 Rinktinių 
 Nyderlandai
 2017 m. Europos moterų futbolo čempionė
 2018 m. Algarvės taurės laimėtoja
 2019 m. Pasaulio moterų futbolo vicečempionė
 Asmeniniai 
 2017 m. UEFA metų žaidėja
 2017 m. FIFA metų žaidėja
 2017 m. FIFPro Pasaulio XI sudėtis
 2017 m. UEFA Europos moterų futbolo čempionato geriausia žaidėja
 2017 m. UEFA Europos moterų futbolo čempionato Geriausios komandos sudėtis

 Šaltiniai 

 Nuorodos 
 SOCCERWAY
 FLASHSCORE
 soccerdonna
 soccerpunter
 worldfootball.net 
 Globalsportsarchive

Kategorija:Nyderlandų futbolininkės
Kategorija:Nyderlandų olimpiečiai